stanford-oval/wikipedia huggingface dataset:
แบไต๋ไฮเทค
ประวัติ > วันและเวลาการออกอากาศ

ปี 2549 - 2551 วันอาทิตย์ เวลา 22.15 - 24.00 น.
ปี 2552 - 26 ธันวาคม พ.ศ. 2553 วันอาทิตย์ เวลา 22.15 - 23.45 น.
ปี 2554 - 29 พฤษภาคม พ.ศ. 2554 วันอาทิตย์ เวลา 21.45 - 23.15 น. (มีเกาะติดข่าวร้อนคั่นเวลารายการ)
3 มิถุนายน พ.ศ. 2554 - 4 ธันวาคม พ.ศ. 2554 วันเสาร์-อาทิตย์ เวลา 16.00 - 17.30 น. วันจันทร์, อังคาร และศุกร์ เวลา 19.00 - 20.30 น.
5 ธันวาคม พ.ศ. 2554 - 11 มิถุนายน พ.ศ. 2555 วันเสาร์ เวลา 16.00 - 17.00 น. วันอาทิตย์ เวลา 16.00 - 17.30 น. วันจันทร์ เวลา 18.00 - 20.00 น. วันอังคารและศุกร์ เวลา 19.00 - 20.30 น.
18 มิถุนายน พ.ศ. 2555 - 31 ธันวาคม พ.ศ. 2556 วันจันทร์ - วันศุกร์ (เวลา 19.15 - 20.00 น. ทาง  คม ชัด ลึก TV และ Dude TV เวลา  21.15 - 22.00  ทาง TRUE 72 เวลา 01.15 - 02.00 น. ทาง เนชั่นทีวี และ แคทแชนแนล (กสท.))
1 มกราคม พ.ศ. 2557 - 27 เมษายน 2557 วันจันทร์ - วันศุกร์ (เวลา 19.00 - 20.00 น. ทาง MCOT1 และ Dude TV เวลา 21.00 - 22.00 น. Super บันเทิง เวลา 22.00 - 23.00 น. แคทแชนแนล(กสท.) และตลอด 24 ชั่วโมง ที่ beartai Hidef ที่ TOT iPTV ช่อง 54)
28 เมษายน 2557 - 31 กรกฎาคม 2557 วันจันทร์ - วันศุกร์ (เวลา 22.00 - 23.00 น. ทาง Loca TV และตลอด 24 ชั่วโมง ที่ beartai Hidef ที่ TOT iPTV ช่อง 54)
มกราคม 2559 - เวลา 19.00น. ทาง Line TV
20 มิถุนายน พ.ศ.2566 - ปัจจุบัน ทุกวันอังคาร (เวลา 18.00 น. ทางแพลตฟอร์ม ยูทูบ, เฟซบุ๊ก และ ติ๊กต็อก ของแบไต๋)
พิธีกรประจำรายการ

พงศ์สุข หิรัญพฤกษ์ (หนุ่ย) (5 พฤศจิกายน 2549 - 7 กุมภาพันธ์ 2557 / 12 กุมภาพันธ์ 2557, 14 พฤษภาคม 2557, 23 พฤษภาคม 2557 และ 31 กรกฎาคม 2557)
สรานี สงวนเรือง (เฟื่องลดา) (8 สิงหาคม 2556 - 31 กรกฎาคม 2557) (แทนหนุ่ยอย่างเป็นทางการตั้งแต่ 7 กุมภาพันธ์ 2557)
แสนชัย เวสารัชตระกูล (Mr.sam) (6 มกราคม - 28 ธันวาคม 2551)
ฉัตรปวีณ์ ตรีชัชวาลวงศ์ (ซี) (6 กันยายน 2552 - 8 พฤษภาคม 2554)
เอมี่ กลิ่นประทุม (3 มิถุนายน 2554 - 23 มีนาคม 2555)
ณัฐนันท์ จันทรเวช (ม็อค จี-ทเวนตี้) (6 มิถุนายน 2554 - 5 มิถุนายน 2555 / 9 พฤศจิกายน 2555)
ชนิดา ประสมสุข (มะเหมี่ยว) (5 มิถุนายน 2554 - 18 มิถุนายน 2555)
เกตุเสพย์สวัสดิ์ ปาลกะวงศ์ ณ อยุธยา (น้าเน็ก) (แทนพี่หลาม) (27 มิถุนายน 2556)
ลิซ่า แซดเลอร์ (4 มิถุนายน 2554 - 5 พฤศจิกายน 2556)
ฮิโรโกะ ยามากิชิ (7 มิถุนายน 2554 - 5 พฤศจิกายน 2556)
จักรกฤต โยมพยอม (ครูทอม คำไทย) (26 สิงหาคม 2556, 13 กันยายน 2556, 17 ตุลาคม 2556 และ 5 พฤศจิกายน 2556)
วสุ กลิ่นเกษร (ปอ ร็อคเกอร์) (5 กันยายน 2556)
ศุภเดช สุทธิพงศ์คณาสัย (อ.ศุภเดช) (5 พฤศจิกายน 2549 - 31 กรกฎาคม 2557)
ที่รัก บุญปรีชา (พี่หลาม) (5 พฤศจิกายน 2549 - 31 กรกฎาคม 2557)
พีรพล ฉัตรอนันทเวช (ปีเตอร์กวง) (6 มกราคม 2551 - 31 กรกฎาคม 2557)
รูปแบบรายการ

รูปแบบของรายการของแบไต๋ ไฮเทค  แบ่งรายการออกเป็น 3 ยุค ดังนี้
รูปแบบรายการ > รูปแบบรายการยุคแบไต๋ไฮเทคยุคแรก

จะมีช่วงรายการหลัก ๆ เพียง 2 ช่วงคือ
ยำใหญ่ IT News
คอมหนูไม่รู้เป็นไร
รูปแบบรายการ > รูปแบบรายการยุคแบไต๋ไฮเทค เอกซ์ ทู

Prelude (ต้นรายการ) - เป็นการนำเสนอเหตุการณ์และเรื่องราวของพิธีกรในรอบ 1 สัปดาห์ และนำเสนอของรางวัล/ผู้สนับสนุน รวมถึงไฮไลท์ประจำสัปดาห์
ชาวโลกใน YouTube / คนไทยในยูทูบ - เป็นการนำเสนอคลิปวิดีโอจากยูทูบที่ชาวต่างชาติหรือคนไทยโพสต์ โดยมีความคิดสร้างสรรค์และน่าสนใจ
ข่าวสั้นทันโลก - เป็นการนำเสนอข่าวสารเกี่ยวกับไอทีสารสนเทศและสินค้าไอทีสารสนเทศที่ออกใหม่
Bestbuy แบไต๋ - เป็นการนำเสนอสินค้าผ่านรายการ (คล้าย ๆ รายการขายของที่มีในช่องฟรีทีวี) ในช่วงหลัง ๆ ช่วง Bestbuy ทางรายการได้เปลี่ยนเป็นช่วงหนุ่ยแนะนำ ทำทุก Deal แทน
ยำใหญ่ IT News - เป็นการนำเสนอข่าวสารเกี่ยวกับไอทีสารสนเทศทั้งในประเทศไทยและต่างประเทศ
ปีเตอร์กวงควงมือถือ - เป็นการนำเสนอข่าวสารเกี่ยวกับโทรศัพท์มือถือทั้งในประเทศไทยและต่างประเทศ พร้อมทั้งนำโทรศัพท์ที่ออกมาใหม่มาทำการวิจารณ์
คอมหนู มือถือหนู ไม่รู้เป็นไร - เป็นการให้ผู้ชมทางบ้านเข้ามาสอบถามปัญหาเกี่ยวกับคอมพิวเตอร์และโทรศัพท์มือถือ พร้อมทั้งตอบคำถามชิงรางวัล
รูปแบบรายการ > รูปแบบรายการยุคแบไต๋ไฮเทค เดลี่ ไฟว์ไลฟ์

Prelude (ต้นรายการ) - เป็นการนำเสนอเหตุการณ์และเรื่องราวของพิธีกรรวมถึงเรื่องราวของรายการในแต่ละวัน และนำเสนอของรางวัล/ผู้สนับสนุน รวมถึงไฮไลท์ประจำสัปดาห์
แบไต๋ Battle - เป็นการนำสินค้าเทคโนโลยีที่ออกมาใหม่ล่าสุด นำมาวิจารณ์กันว่าอันไหนมีประสิทธิภาพเหนือกว่ากัน โดยให้อาจารย์ศุภเดช กับพี่หลาม เป็นคู่ชก หากอันไหนมีประสิทธิภาพแย่ ฝ่ายที่ชนะก็จะชกต่อยทันที หากประสิทธิภาพนั้นเท่าเทียมกัน ก็จะเป็นการกอดกันแทน การชกกันในช่วงรายการเป็นการชกเพื่อความบันเทิงแก่ผู้ชม โดยไม่มีการชกกันจนต้องมีเลือดออกมาเหมือนมวยจริง ๆ โดยนำเสนอทุกวันจันทร์
คนไทยใน YouTube - เป็นการนำเสนอคลิปวิดีโอจากยูทูบที่คนไทยโพสต์ โดยมีความคิดสร้างสรรค์และน่าสนใจ โดยอาจจะเชิญคนที่ทำคลิปสร้างสรรค์มาให้สัมภาษณ์ในรายการ (ในภายหลังได้ใช้ชื่อช่วงว่า "ชาวโลกในยูทูบ" แทน)
งม App ในมหาสมุทร - เป็นการนำเสนอแอปพลิเคชันบนอุปกรณ์เคลื่อนที่ที่เป็นประโยชน์หรือสร้างสรรค์ เช่น นำเสนอเกมสอนภาษาอังกฤษบน ไอแพด เป็นต้น
ข่าวสั้นทันโลกไอที - เป็นช่วงที่มีรูปแบบแบบเดียวกับช่วงยำใหญ่ IT News แต่จะรายงานข่าวสั้นกว่า โดยจะรายงานก่อนเข้าข่าวยาว (ปัจจุบันคือช่วง "News Alert")
ยำใหญ่ IT News - เป็นการนำเสนอข่าวสารเกี่ยวกับไอทีสารสนเทศทั้งในประเทศไทยและต่างประเทศ
ปีเตอร์กวงควงมือถือ - เป็นการนำเสนอข่าวสารเกี่ยวกับโทรศัพท์มือถือทั้งในประเทศไทยและต่างประเทศ พร้อมทั้งนำโทรศัพท์ที่ออกมาใหม่มาทำการวิจารณ์
มีฮาร์ดแวร์ Share ให้ชม - เป็นการนำเสนออุปกรณ์เทคโนโลยีที่ออกมาใหม่ โดยจะแสดงการใช้งานอุปกรณ์ทางรายการว่าภายในอุปกรณ์ที่ออกมานั้นมีอะไรบ้าง รวมถึงข้อดีข้อเสียของอุปกรณ์นั้น ๆ ที่นำมาแสดงในรายการทุกวันเสาร์
คอมหนู มือถือหนู ไม่รู้เป็นไร - เป็นการให้ผู้ชมทางบ้านเข้ามาสอบถามปัญหาเกี่ยวกับคอมพิวเตอร์และโทรศัพท์มือถือ พร้อมทั้งตอบคำถามชิงรางวัล โดยจะแจกรางวัลและสอบถามปัญหาคอมพิวเตอร์และโทรศัพท์มือถือ
Sugoi Gadget (สุโค่ย แกดเจด) - จะนำเสนออุปกรณ์สินค้าเทคโนโลยีสารสนเทศและร้านค้าที่ใช้เทคโนโลยีสารสนเทศมาขายหรือจำหน่าย ซึ่งภาพนั้นมาจากย่าน อะกิฮะบะระ ประเทศญี่ปุ่น โดยจะนำเสนอทุกวันอังคาร
Game Me More (เกม มี มอร์) - เป็นการนำเสนอข่าวสารเกี่ยวกับเกมที่ออกมาใหม่ และวิจารณ์เกมที่ออกมาใหม่ โดยจะนำเสนอทุกวันอังคาร
หนุ่ยแนะนำ ทำทุก Deal - เป็นช่วงรายการที่ให้ผู้ที่อยากซื้อสินค้า สามารถซื้อของได้ในราคาที่ถูกลง โดยการซื้อเป็นกลุ่ม คือการซื้อตามจำนวนที่กำหนด โดยจะสามารถซื้อหลาย ๆ คนได้ แต่ถ้าครบตามจำนวนจะปิดการขาย หรือถ้าไม่ครบตามจำนวนก็จะไม่ขาย โดยจะคล้ายๆส่วนลด แต่ต้องสั่งซื้อเป็นกลุ่มถึงจะซื้อได้ในราคาที่ถูกลง
ชาวโลกใน Youtube - เป็นการนำเสนอคลิปวิดีโอจากยูทูบที่ชาวต่างชาติโพสต์ โดยมีความคิดสร้างสรรค์และน่าสนใจ (ปัจจุบันคือช่วง "ดูชิวชิว เพิ่มวิวให้มันส์")
Cosplay เจอจังจัง - เป็นการนำคนที่แต่งคอสเพลย์ตัวละครจากการ์ตูนชื่อดัง เชิญมาให้สัมภาษณ์ในรายการ โดยจะนำเสนอทุกวันอังคาร
เจาะเกราะ Gamer - เป็นช่วงที่เกี่ยวกับเกมโดยเฉพาะ โดยจะมีพิธีกรภาคสนามออกไปสัมภาษณ์ผู้ที่ผลิตเกมออกสู่ตลาด รวมถึงพาไปพบกับบบรยากาศงานเกมที่จัดในประเทศ
รูปแบบรายการ > วิธีการติดต่อรายการ

เป็นการให้ผู้ชมสามารถมีส่วนร่วมกับรายการ ไม่ว่าจะเป็นการสอบถามปัญหาคอมพิวเตอร์ของผู้ชม ปัญหาระบบเครือข่าย ปัญหาโทรศัพท์มือถือที่ผู้ชมใช้อยู่ ฯลฯ และนอกจากนี้ยังมีการตอบคำถามเพื่อชิงรางวัลที่รายการนำมาแจกทุกสัปดาห์
รูปแบบรายการ > วิธีการติดต่อรายการ > วิธีการติดต่อรายการในยุคแรก (ช่วงแบไต๋ไฮเทค ปี 2549 - 2551)

สำหรับวิธีการติดต่อรายการ ในช่วงแรกมีช่องทางการติดต่อ 4 ช่องทางคือ โทรศัพท์ผ่านรายการในช่วงคอมนู๋ ไม่รู้เป็นไร, ส่งข้อความโดยใช้บริการข้อความสั้น (SMS), ติดต่อรายการผ่าน วินโดวส์ไลฟ์ เมสเซนเจอร์ และผ่านเว็บแคม (คือให้ผู้ชมทางบ้านบันทึกคลิปวิดีโอเกี่ยวกับปัญหาคอมพิวเตอร์ผ่านเว็บแคมส่งมายังรายการ) แต่ต่อมาการติดต่อรายการผ่าน วินโดวส์ไลฟ์ เมสเซนเจอร์ อาจทำให้พิธีกรไม่สามารถตอบกลับข้อความจากผู้ชมทางบ้านได้ จึงหันมาใช้การติดต่อรายการผ่านกระดานสนทนาของเว็บไซต์รายการแทน จึงทำให้ผู้ชมทางบ้านสามารถแสดงความคิดเห็นผ่านกระดานสนทนาของเว็บไซต์รายการได้
รูปแบบรายการ > วิธีการติดต่อรายการ > วิธีการติดต่อรายการในยุคแบไต๋ไฮเทค เอกซ์ทู (ปี 2551 - 2554)

ต่อมาเมื่อมาถึงช่วงของแบไต๋ไฮเทค เอกซ์ทู ออกอากาศไปได้สักระยะหนึ่ง ทางรายการจึงตัดการติดต่อรายการผ่านเว็บแคมออกไป เนื่องจากเกิดปัญหาบางประการ ช่องทางการติดต่อของรายการจึงเหลือเพียง 3 ช่องทางคือ โทรศัพท์ผ่านรายการในช่วงคอมนู๋มือถือนู๋ ไม่รู้เป็นไร,ส่งข้อความโดยใช้บริการข้อความสั้น (SMS) และ กระดานสนทนา ของเว็บไซต์รายการ แต่พอในปี พ.ศ. 2552 รายการแบไต๋ ไฮเทค จึงเพิ่มช่องทางการติดต่อรายการผ่าน ทวิตเตอร์ ของพิธีกร ซึ่งทำให้ผู้ชมทางบ้านหลายท่านตัดสินใจสมัคร ทวิตเตอร์ เพื่อติดต่อกับพิธีกรรายการ หลังจากนั้นการติดต่อผ่าน ทวิตเตอร์ ของรายการได้รับความนิยมเป็นอย่างมาก จนเมื่อมาถึงปี พ.ศ. 2553 ทางรายการจึงงดการส่งข้อความผ่านทาง SMS แล้วเปลี่ยนมาใช้เป็นการส่งข้อความผ่านทวิตเตอร์ โดยการใส่แท็กข้อความ #beartai ตามหลังข้อความที่ผู้ชมทางบ้านได้พิมพ์เข้ามา และปี พ.ศ. 2554 มีแฟนรายการได้สร้าง แฟนเพจ ของรายการที่ เฟซบุ๊ก โดยผู้ชมสามารถที่จะเข้าไปแสดงความคิดเห็นหรือพูดคุยได้ที่หน้า แฟนเพจ ได้เช่นกัน
รูปแบบรายการ > วิธีการติดต่อรายการ > วิธีการติดต่อรายการในยุคแบไต๋ไฮเทค เดลี่ ไฟว์ไลฟ์ และ แบไต๋ไฮเทค โลก้า (ปี 2554 - 2557)

สำหรับวิธีการติดต่อรายการในยุคแบไต๋ไฮเทค เดลี่ ไฟว์ไลฟ์ ผู้ชมสามารถพูดคุยหรือเสนอความคิดเห็นรายการทาง แฟนเพจ ของรายการที่ เฟซบุ๊ก ทาง กระดานสนทนา ของเว็บไซต์รายการ และทาง ทวิตเตอร์ โดยพิมพ์ข้อความที่ต้องการสื่อสารแล้วต่อท้ายด้วย #Beartai หรือ #แบไต๋ แล้วข้อความจะปรากฏบนหน้าจอในช่วงที่รายการออกอากาศ
แขกรับเชิญ

แขกรับเชิญที่เชิญมาให้สัมภาษณ์ จะมาจากช่วงคนไทยใน YouTube โดยจะนำเสนอคลิปที่สร้างสรรค์และได้รับความนิยมในช่วงนั้นในรายการ และเชิญผู้ที่ทำคลิปดังกล่าวมาให้สัมภาษณ์ทางรายการ และมาจากช่วงแบไต๋ ใครเอ่ย? จะเป็นการเชิญผู้ที่มีชื่อเสียงบนอินเทอร์เน็ตมาให้สัมภาษณ์
| วันที่ออกอากาศ | แขกรับเชิญ | ให้สัมภาษณ์เกี่ยวกับ |
| --- | --- | --- |
| 3 มิถุนายน พ.ศ. 2554 | ทีมงานกระตั้วฟิล์ม | การทำภาพยนตร์ล้อเลียนและภาพยนตร์สั้นที่เคยทำ (ให้สัมภาษณ์ในช่วงคนไทยใน YouTube) |
| 4 มิถุนายน พ.ศ. 2554 | กฤษณ์ บุญญะรัง (บี้ เดอะสกา) | คลิปเต้นเพลงล้อเลียน กลัวที่ไหน ของ บี้ เดอะสตาร์ ซึ่งมีผู้ที่เข้ามาชมคลิปมากกว่า 1,700,000 ครั้ง และประวัติของเจ้าของคลิป (ให้สัมภาษณ์ในช่วงคนไทยใน YouTube) |
| 5 มิถุนายน พ.ศ. 2554 | ฐาวรา สิริพิพัฒน์ (@DrPopPop) | การที่มีผู้คนติดตาม Dr.Pop ในเว็บสังคมออนไลน์ ทวิตเตอร์ จนติดอันดับของเว็บ http://www.lab.in.th/thaitrend/ และประวัติเรื่องราวต่างๆ (ให้สัมภาษณ์ในช่วงแบไต๋ ใครเอ่ย?) |
| 5 มิถุนายน พ.ศ. 2554 | หมวดแวน กรวิก จันทร์เด่น (DJ VAN) | โชว์คลิปแสดง บีตบ็อกซ์ ลง YouTube รวมถึงการนำเสนอการใช้อุปกรณ์เทคโนโลยีมาช่วยในการทำเสียง บีตบ็อกซ์ (ให้สัมภาษณ์ในช่วงคนไทยใน YouTube) |
| 6 มิถุนายน พ.ศ. 2554 | จินตนัดดา สัมมะกานนท์ (แป้งโกะ) | - (ให้สัมภาษณ์ในช่วงคนไทยใน YouTube) |
| 7 มิถุนายน พ.ศ. 2554 | อภิชัย จารุรัตนเกื้อ (ปิ๊น) | โชว๋คลิปคนที่ชื่นชอบตัวละครเรยา หรือชมพู่ อารยา เอ ฮาร์เก็ต ที่แสดงในละครเรื่อง ดอกส้มสีทอง อยากขอจูบเรยาตัวจริง (ให้สัมภาษณ์ในช่วงคนไทยใน YouTube) |
| 11 มิถุนายน พ.ศ. 2554 | สัพพัญญู ยอดศรี (พีท ชื่อใน YouTube โคม ปะการัง) | โชว์คลิปทำผมเลียนแบบ โดม ปกรณ์ ลัม และสัมภาษณ์เกี่ยวกับแรงบันดาลใจที่ทำให้พีททำคลิปดังกล่าว โดยมีผู้ชมคลิปดังกล่าว 800,000 ครั้ง รวมถึงประวัติส่วนตัว (ให้สัมภาษณ์ในช่วงคนไทยใน YouTube) |
| 14 มิถุนายน พ.ศ. 2554 | อภิชยา คุณีย์พันธุ์ (GIFT_TU) | การแต่งคอสเพลย์ โดยแต่งเป็นฮัทสึเนะ มิกุ ซึ่งเป็นตัวละครที่มาจากโปรแกรมสังเคราะห์เสียง โวคาลอยด์ และสัมภาษณ์เกี่ยวกับข้อดีของการแต่งคอสเพลย์ (ให้สัมภาษณ์ในช่วง Cosplay เจอจังจัง) |
| 17 มิถุนายน พ.ศ. 2554 | ชุน วู | แสดงการเล่นโยโย่จากการประกวดเป็นแชมป์ในประเทศไทย ปัจจุบันเป็นครูสอนเล่นโยโย่ และประวัติเกี่ยวกับการเล่นโยโย่ในประเทศไทยรวมถึงความนิยมของการเล่นโยโย่ (ให้สัมภาษณ์ในช่วง ชาวโลกใน YouTube) |
| 19 มิถุนายน พ.ศ. 2554 | วิญญู วงศ์สุรวัฒน์ (จอห์น วิญญู) | การที่มีผู้ชมคลิกเข้าชมเว็บไซต์ http://ihere.tv 20 ล้านคลิก จากรายการทางอินเทอร์เน็ต "เจาะข่าวตื้น" ที่ฉายผ่านเว็บ ihere.tv และ YouTube และการที่เขาทำรายการดังกล่าวทางอินเทอร์เน็ต รวมถึงอุปสรรคต่าง ๆ ของรายการที่ประสบมา จนสามารถประสบความสำเร็จจนถึงทุกวันนี้ (ให้สัมภาษณ์ในช่วง แบไต๋ ใครเอ่ย?) |
| 21 มิถุนายน พ.ศ. 2554 | สุภัทรา เล้าอรุณ (Kaoru Echi), มาริสา พึ่งผล (Amayarenflys) | แต่งคอสเพลย์เป็นตัวละคร Squall Leonhart จากเกม ไฟนอลแฟนตาซี VIII และตัวละคร Sora จากเกม คิงดอมฮารตส์ โดยสัมภาษณ์เกี่ยวกับการแต่งกายคอสเพลย์รวมถึงแรงบันดาลใจที่แต่งเป็นตัวละครดังกล่าว (ให้สัมภาษณ์ในช่วง Cosplay เจอจังจัง) |
| 25 มิถุนายน พ.ศ. 2554 | พชรพล จั่นเที่ยง (วิทย์ AF1) | ครบรอบ 2 ปีต่อการจากไปของ ไมเคิล แจ็กสัน ราชาเพลงป็อป โดยสัมภาษณ์เกี่ยวกับการที่เขาชอบไมเคิล แจ็กสันตั้งแต่เด็ก และโชว์การเต้นเพลง ของ ไมเคิล แจ็กสัน ด้วยเกม Michael Jackson The Experience โดยใช้อุปกรณ์ Microsoft Kinect บนเครื่อง เอกซ์บอกซ์ 360 ในการเต้น (ให้สัมภาษณ์ในช่วง คนไทยใน YouTube) |
ปัญหาของการออกอากาศ

เมื่อวันที่ 31 ธันวาคม พ.ศ. 2549 รายการแบไต๋ ไฮเทค ไม่สามารถออกอากาศได้ เนื่องจากเกิดเหตุระเบิดในกรุงเทพมหานครประมาณ 7 จุดในเวลาไล่เลี่ยกัน ทำให้มีรายการข่าวมาแทรกรายการแทน จึงทำให้ไม่สามารถออกอากาศได้
เมื่อวันที่ 23 พฤศจิกายน พ.ศ. 2551 รายการแบไต๋ ไฮเทค ต้องงดออกอากาศไป 1 สัปดาห์ เนื่องด้วยเหตุการณ์จากการชุมนุมของกลุ่ม พันธมิตรประชาชนเพื่อประชาธิปไตย จึงทำให้ตอนนั้นมีรายการข่าวมานำเสนอแทน และได้เลื่อนมาออกอากาศในวันที่ 30 พฤศจิกายน พ.ศ. 2551 แทน
เมื่อวันที่ 14 มีนาคม พ.ศ. 2553 รายการแบไต๋ ไฮเทค ต้องงดออกอากาศ 1 สัปดาห์เนื่องจากพิธีกรทุกคนติดภารกิจ จึงไม่สามารถออกอากาศได้ และได้เลื่อนมาออกอากาศในวันที่ 21 มีนาคม พ.ศ. 2553 แทน
เมื่อวันที่ 11 เมษายน พ.ศ. 2553 รายการแบไต๋ ไฮเทค ต้องงดออกอากาศ 1 สัปดาห์ เนื่องจากเกิดเหตุการสลายการชุมนุมบริเวณสะพานผ่านฟ้าลีลาศของกลุ่ม แนวร่วมประชาธิปไตยต่อต้านเผด็จการแห่งชาติ หรือ นปช. จึงทำให้รายการ คมชัดลึก มาออกอากาศแทน และได้เลื่อนมาออกอากาศในวันที่ 18 เมษายน พ.ศ. 2553 แทน
เมื่อวันที่ 16 พฤษภาคม พ.ศ. 2553 รายการแบไต๋ ไฮเทค ต้องงดออกอากาศสด 1 สัปดาห์ ทางรายการจึงนำเทปการออกอากาศเมื่อวันที่ 9 พฤษภาคม พ.ศ. 2553 มาออกอากาศแทน
เมื่อวันที่ 23 พฤษภาคม พ.ศ. 2553 รายการแบไต๋ ไฮเทค ไม่สามารถออกอากาศสดได้ เนื่องจากอยู่ในช่วงประกาศเคอร์ฟิวของ ศูนย์อำนวยการแก้ไขสถานการณ์ฉุกเฉิน หรือ ศอฉ. ในช่วงเวลา 23.00 - 05.00 น. ทางรายการจึงทำการบันทึกเทปรายการแล้วนำมาออกอากาศทันทีหลังจากถ่ายบันทึกเทปรายการเสร็จ นับว่าเป็นครั้งแรกของรายการที่ทำการบันทึกเทปรายการแล้วนำมาออกอากาศในทันที
สำหรับปัญหาการออกอากาศในยุคของแบไต๋ ไฮเทค เดลี่ ไฟว์ไลฟ์ ในช่วงแรก ๆ จะมีปัญหาทางด้านระบบเสียงพูด และการนำเสนอคลิปข่าวในช่วงของยำใหญ่ IT News
เมื่อวันที่ 3 กรกฎาคม พ.ศ. 2554 รายการแบไต๋ ไฮเทค ต้องงดออกอากาศ 1 วัน เนื่องจากมี การเลือกตั้งสมาชิกสภาผู้แทนราษฎรในประเทศไทย พ.ศ. 2554 ทำให้ทางสถานีต้องออกอากาศรายงานผลการเลือกตั้งแทน และได้เลื่อนมาออกอากาศมาเป็นวันที่ 4 กรกฎาคม พ.ศ. 2554 แทน
เมื่อวันที่ 14 พฤศจิกายน พ.ศ. 2554 รายการแบไต๋ ไฮเทค ต้องงดออกอากาศทาง C CHANNEL เพราะ C CHANNEL เปลี่ยนเป็น C SPORT ทำให้รายการแบไต๋ ไฮเทค ต้องเปลี่ยนมาออกอากาศทาง  Mango TV
ในช่วงเดือน เมษายน และ พฤษภาคม พ.ศ. 2555 รายการแบไต๋ ไฮเทค ไม่สามารถออกอากาศสดทางช่อง Dude TV ได้ เนื่องจากทางสถานีได้ย้ายระบบการออกอากาศไปเป็นของกรมประชาสัมพันธ์ (ในช่วงเวลานั้น) จึงทำให้ระบบการถ่ายทอดสดของสถานีนั้นยังไม่สามารถทำได้ ทางรายการจึงแก้ปัญหาด้วยการบันทึกเทปหลังจากจบการถ่ายทอดสดในวันอาทิตย์ เพื่อให้สามารถมีรายการออกอากาศในสถานีได้ในทุกวันศุกร์
เมื่อวันที่ 5 มิถุนายน พ.ศ. 2555 รายการแบไต๋ ไฮเทค ต้องเลื่อนการออกอากาศทางช่องแก๊งการ์ตูน จากเดิม 19.30 น. เป็น 22.30 น. แทน เนื่องจากมีปัญหาในการออกอากาศรายการสดของทางสถานี โดยทีมงานได้ทำการบันทึกเทปในระหว่างการออกอากาศช่วง 19.30 น. ซึ่งผู้ที่ชมผ่านทางอินเทอร์เน็ตในช่วงเวลานั้นสามารถรับชมได้ตามปกติ
รายการอื่น ๆ > แบไต๋ไอที

แบไต๋ไอที เป็นรายการที่อยู่ในช่อง 9 วันอังคาร เวลา 23:30 - 00:00 ซึ่งในปี 2556 ออกอากาศทุกวันศุกร์ เวลา 00.15 - 00.45 น. มีพิธีกรหลักคือ หนุ่ย พงศ์สุข หิรัญพฤกษ์ และพิธีกรหน้าใหม่คือ เฟื่องลดา สรานี สงวนเรือง นอกจากนี้ยังได้ ครูทอม คำไทย หรือ จักรกฤต โยมพยอม สุดยอดแฟนพันธุ์แท้สุนทรภู่มาช่วยและโดยยังมีสี่พิธีกรหลักจาก รายการแบไต๋ไฮเทคเดลี่ไฟว์ไลฟ์ มาเป็นพิธีกรเสริม แบ่งเป็นช่วงดังนี้
แบไต๋อะไรดี เป็นข่าวสั้น ๆ ในช่วงเริ่มต้น โดยจะเป็นข่าวในเทคโนโลยีทั่วไป
กูรูรู้จริง โดยเป็นการนำเสนอ ข่าวหัวข้อเทคโนโลยีที่น่าสนใจจากสามพิธีกรคือ อ.ศุภเดช ศุภเดช สุทธิพงศ์คณาสัย, พี่หลาม ที่รัก บุญปรีชา และ ปีเตอร์กวง พีรพล ฉัตรอนันทเวช โดยผลัดกันมานำข้อมูลที่น่าสนใจมาให้ชมกัน
เที่ยวไทยไฮเทค ทุกๆสิ้นเดือน จะเปลี่ยนช่วงรายการจาก "กูรูรู้จริง" มาเป็นช่วงนี้ เป็นช่วงแนะนำการท่องเที่ยวจากพิธีกร แบไต๋ไอที โดยใช้เทคโนโลยีในปัจจุบันมาช่วยให้การท่องเที่ยวในครั้งนี้สนุกสนานและสะดวกสบายยิ่งขึ้น
คำไทยในเน็ต เป็นช่วงที่นำเสนอ คำไทยที่ใช้แพร่หลายในอินเทอร์เน็ตและสาระภาษาไทยที่น่าสนใจโดย ครูทอม คำไทย หรือ จักรกฤต โยมพยอม
รายการอื่น ๆ > อินโนเวชั่น 9

Innovation 9 อยู่ในช่วงคลุกวงข่าว ช่อง Modernine TV โดยร่วมกับ สำนักนวัตกรรมแห่งชาติ หรือ NiA นำเสนอโดย หนุ่ย พงศ์สุข หิรัญพฤกษ์ ซึ่งนำเสนอนวัตกรรมที่น่าสนใจทั้งในไทย และทั่วโลก โดยแบ่งเป็นช่วงดังนี้
นวัตกรรมโลก โดยนำเสนอเกี่ยวกับ นวัตกรรมที่น่าสนใจจากทั่วโลก
นวัตกรรม คนไทยทำได้ เป็นนวัตกรรมที่น่าสนใจจากคนไทย
แบไต๋ยุคหลังรายการทีวี

หลังจากยุติการออกอากาศในปี 2557 แบไต๋หันมาทำสื่อผ่านช่องทางออนไลน์มากขึ้น มีการร่วมงานกับ LINE TV เพื่อผลิตเนื้อหาเฉพาะสำหรับไลน์ทีวี แบไต๋ในยุคปัจจุบันนี้มีเว็บแบไต๋, เฟซบุ๊กของแบไต๋ และยูทูบของแบไต๋เป็นช่องทางหลัก ซึ่งเนื้อหาของแบไต๋ในยุคนี้ยังคงเน้นที่เทคโนโลยีเป็นหลัก แต่มีการขยายเนื้อหาในหมวดไลฟ์สไตล์ของแบไต๋ให้ครอบคลุมมากขึ้น จึงสร้างเป็นแบรนด์ใหม่ในชื่อ What The Fact ซึ่งถือเป็นสื่อไลฟ์สไตล์-บันเทิงในเครือของแบไต๋ นอกจากนี้ยังได้ร่วมงานกับเพจ Thai Gamer เพื่อโฟกัสเนื้อหาด้านวิดีโอเกมให้มากขึ้น
ความเปลี่ยนแปลงที่สำคัญของแบไต๋ในยุคออนไลน์คือ ชล วจนานนท์ เข้ามาร่วมงานกับแบไต๋ในฐานะบรรณาธิการบริหารในปี 2562 และเสริมทัพพิธีกรให้มีความหลากหลาย และเหมาะสมสำหรับเนื้อหาที่แตกต่างกันในโลกออนไลน์มากขึ้น โดยที่หนุ่ย-พงศ์สุข หิรัญพฤกษ์เป็นพิธีกรหลักเช่นเดิม และมีพิธีกรที่เข้ามาเสริมคือ
ผึ้ง - นภัสนันท์ จงสงวน
ลูกแก้ว - ศรีกานต์ นาคะวิสุทธิ์
คิว - เตมี คุปต์ธนโรจน์
เมย์ - ศิตาภา อรรถบุรานนท์
ดิว - รุ่งกิจ ทศานนท์ (ดิว ถุงมือดำ)
กวาง - อรการ จิวะเกียรติ
ป๋าเต็ด - ยุทธนา บุญอ้อม
เกตต์ - ตรีวรัตถ์ ชุติวัฒน์ขจรชัย
เอ - อภินันท์ ธีระนันทกุล
นัท เลอทาน่า
แบไต๋ 7 HD

แบไต๋หวนกลับมาออกอากาศทางโทรทัศน์อีกครั้ง โดยร่วมกับช่อง 7 และบริษัท Tero Entertainment ผลิตรายการ 'แบไต๋ 7 HD' ออกอากาศทุกวันจันทร์-ศุกร์ เวลา 12.20 - 12.40 น. โดยออกอากาศครั้งแรกวันที่ 6 มิถุนายน 2565 ถึงวันที่ 30 ธันวาคม พ.ศ. 2565 และมีรายการในรูปแบบออนไลน์ความยาว 1 ชั่วโมงทุกวันจันทร์ และวันพุธ 18.30 น. ถึงวันที่ 28 ธันวาคม พ.ศ. 2565
เนื้อหาของ แบไต๋ 7 HD จะประกอบด้วยข่าวสารด้านเทคโนโลยี นวัตกรรม รวมถึงการแนะนำวิธีเลือกซื้อเลือกใช้อุปกรณ์เทคโนโลยีต่าง ๆ พร้อมช่วงสัมภาษณ์บุคคลที่อยู่ในแวดวงเทคโนโลยีและวิทยาการในไทย
แบไต๋ 7 HD > พิธีกรประจำรายการ

หนุ่ย-พงศ์สุข หิรัญพฤกษ์
เบนซ์-ชนกนันท์ เสนปิ่น
ฟิล์ม-กรรญกฤต อรรควงษ์
ภูมิ-เกียรติภูมิ บันลือชัยฤทธิ์
แพน-ศรุต เตียตระกูล
beartai Hitech (2566)

พิธีกรชุดแรกของแบไต๋คือ หนุ่ย พงศ์สุข, พี่หลาม จิ๊กโก๋ไอที และอ.ศุภเดช ได้กลับมารวมตัวกันอีกครั้งเพื่อจัดรายการแบไต๋ไฮเทคร่วมกันเป็นครั้งแรกในรอบเกือบ 9 ปีตั้งแต่เทปสุดท้ายของ beartai Hitech Loca ซึ่งจะไลฟ์ทุกวันอังคารเวลา 18.00 น. ผ่านช่องทางโซเซียลมีเดียของแบไต๋คือ Youtube, facebook และ TikTok
โดยในไลฟ์แรกของรายการ วันที่ 20 มิถุนายน 2566 หนุ่ย พงศ์สุข ได้อธิบายลักษณะรายการแบไต๋ไฮเทคในปี 2566 ไว้ว่า แบไต๋ไฮเทคยุคนี้เปลี่ยนจากรายการเล่าข่าวไอทีแบบที่เคยจัดมา มาเป็นรายการขยี้ข่าวไอทีที่น่าสนใจในแต่ละสัปดาห์ จึงไม่ได้เน้นเล่าข่าวจำนวนมาก แต่เป็นการถกเถียงประเด็นไอทีเพียง 1-2 ประเด็นต่อไลฟ์ เพื่อให้ผู้ชมได้ฟังมุมมองจากพิธีกรทั้ง 3 โดยประเด็นที่นำมาถกเถียงกันในไลฟ์แรกคือ "อนาคต Metaverse หลัง Vision Pro เปิดตัว"
หนุ่ย พงศ์สุขยังได้พูดถึงอนาคตของรายการว่า มีการติดต่อปีเตอร์ กวง ควงมือถือ และเฟื่องลดา เพื่อกลับมาร่วมงานกันในไลฟ์ต่อ ๆ ไปอีกด้วย
วันที่ 9 เมษายน 2567 ได้ยุติการออกอากาศสดในซีซั่นแรก โดยในวันนั้นมีการจัดกิจกรรม "แฟนพันธุ์แท้แบไต๋ไฮเทค" เพื่อรำลึกถึงความหลังของรายการตั้งแต่อดีตและพูดคุยเทคโนโลยี โดยรวมพิธีกรทั้ง 4 คน เช่น หนุ่ย-พงศ์สุข, หลาม จิ๊กโก๋ไอที, อาจารย์ศุภเดช และปีเตอร์กวง ควงมือถือ
แหล่งข้อมูลอื่น

เว็บไซต์อย่างเป็นทางการของแบไต๋
เว็บไซต์อย่างเป็นทางการของสถานี Nation Channel เก็บถาวร 2005-12-21 ที่ เวย์แบ็กแมชชีน
รายการแบไต๋ ไฮเทค ย้อนหลัง จากบัญชีผู้ใช้อย่างเป็นทางการของ แบไต๋ ไฮเทค บน YouTube
รายการแบไต๋ ไฮเทค ย้อนหลัง จาก ทางเว็บไซต์ของ Nation Channel[ลิงก์เสีย]
แบไต๋ไฮเทค ที่เฟซบุ๊ก
Beartai BUZZ ที่เฟซบุ๊ก
ทวิตเตอร์ของรายการแบไต๋ ไฮเทค อย่างเป็นทางการ
ไวลี อี. ไคโยตี และโรด รันเนอร์

| ไวลี อี>  ไคโยตี และโรด รันเนอร์ |
| --- | --- |
ตัวละครใน Looney Tunes yes
ปรากฏครั้งแรก: Fast and Furry-ous (September 17, 1949)
สร้างโดย: Chuck Jones Michael Maltese
ให้เสียงโดย: Wile E. Coyote Mel Blanc (1952–1986, only in Wile E. and Bugs Bunny shorts, Adventures of the Road Runner, and Zoom at the Top) Joe Alaskey (1990–1998) Dee Bradley Baker (2003) Maurice LaMarche (2008) James Arnold Taylor (2014)  JP Karliak (2015–present) Eric Bauza (2018) Road Runner  Paul Julian (1949–1994, 1996–2018 [Vocal Archives])  Mel Blanc (1968–1978)  Eric Bauza (2018–present)
ข้อมูลตัวละครในเรื่อง
เผ่าพันธุ์: Wile E. Coyote  Coyote Road Runner  Greater roadrunner
เพศ: Male
ไวลี อี. ไคโยตี และโรด รันเนอร์ ตัวละครการ์ตูน ลูนีทูนส์ของวอร์เนอร์บราเทอรส์ เป็นสุนัขไคโยตี ชื่อ ไวลี อี. ไคโยตี (Wile E. Coyote) เป็นตัวปัญญาอ่อนในลูนี่ ตูนส์ เป็นคู่ปรับกับนกโรด รันเนอร์ (Road Runner) นกนักวิ่งที่มีฝีเท้าไวมาก พูดไม่ได้ มีเสียงที่เป็นเอกลักษณ์คือเสียง "บี๊ป บี๊ป" (Beep Beep) เหมือนเสียงแตรรถยนต์ (พอล จูเลี่ยน เป็นต้นแบบเลียนเสียง ช่วงยุคแรก) ซึ่งไวลี พยายามไล่ล่าจับมาตลอด แต่ไม่เคยจับได้แม้แต่ครั้งเดียว
การ์ตูนไวลี อี. ไคโยตี และโรด รันเนอร์ สร้างโดยชัค โจนส์ เมื่อ พ.ศ. 2491 โดยนำตัวละครมาจากหนังสือของมาร์ค ทเวน ชื่อ Roughing It ที่ว่า ไคโยตี อดโซพยายามจับนกโรด รันเนอร์ เป็นอาหาร
มุขตลกของการ์ตูนเรื่องนี้อยู่ที่การไม่มีบทพูด ไวลีพยายามต่างๆ นานาที่จะจับ โรด รันเนอร์ กินให้ได้ ใช้เครื่องทุ่นแรงทั้งจรวด ระเบิด กลอุบายต่างๆ แต่ก็ล้มเหลวทุกครั้ง มิหนำซ้ำยังต้องเจ็บตัวจากกลอุบายของตัวเสียเอง และทุกครั้งเจ้าโรด รันเนอร์ ก็จะแลบลิ้นใส่ ส่งเสียง "บี๊ป บี๊ป" เยาะเย้ย และวิ่งจากไปอย่างรวดเร็ว ทิ้งให้เจ้าไวลีต้องยืนอับอาย และคับแค้นใจอยู่ตรงนั้น
อุปกรณ์ที่ไวลีใช้จับโรด รันเนอร์ ทุกชิ้นเป็นผลิตภัณฑ์ของบริษัท ACME เป็นมุขล้อเลียนอุตสาหกรรมของสหรัฐอเมริกาในยุคนั้น
ซินเป่ย์

นครปกครองโดยตรงในไต้หวัน
ระวังสับสนกับ ไทเป เมืองหลวงของไต้หวัน
| นครซินเป่ย์ 新北市 นครไทเปใหม่ |
| --- | --- |
นครปกครองโดยตรง
สถานที่ต่าง ๆ ในนครซินเป่ย์
   ธง โลโก้
ที่มาของชื่อ: จีน: 新北; แปลตรงตัว: "เหนือใหม่"
th
ที่ตั้งของซินเป่ย์ในประเทศไต้หวัน
พิกัด: 25°00′40″N 121°26′45″E﻿ / ﻿25.01111°N 121.44583°E﻿ / 25.01111; 121.44583
ประเทศ:  สาธารณรัฐจีน (ไต้หวัน)
ศูนย์กลาง: เขตปั่นเฉียว
เขต:  29 Banqiao Sanchong Zhonghe Yonghe Xinzhuang Xindian Shulin Yingge Sanxia Tamsui Xizhi Ruifang Tucheng Luzhou Wugu Taishan Linkou Shenkeng Shiding Pinglin Sanzhi Shimen Bali Pingxi Shuangxi Gongliao Jinshan Wanli Wulai 
การปกครอง
 • องค์กร: เทศบาลนครซินเป่ย์ สภานครซินเป่ย์
 • นายกเทศมนตรี: โหว โหย่วอี๋ (ก๊กมินตั๋ง)
พื้นที่
 • นครปกครองโดยตรง: 2,052.57 ตร.กม. (792.50 ตร.ไมล์)
 • เขตเมือง: 1,140 ตร.กม. (440 ตร.ไมล์)
อันดับพื้นที่: 9 จาก 22
ประชากร (ตุลาคม 2019)
 • นครปกครองโดยตรง: 4,014,560 คน
 • อันดับ: 1 จาก 22
 • ความหนาแน่น: 2,000 คน/ตร.กม. (5,100 คน/ตร.ไมล์)
 • เขตเมือง: 8,535,000 คน
 • ความหนาแน่นเขตเมือง: 7,500 คน/ตร.กม. (19,000 คน/ตร.ไมล์)
เขตเวลา: UTC+8 (เวลามาตรฐานชาติ)
รหัสไปรษณีย์: 207, 208, 220 – 224, 226 – 228, 231 – 239, 241 – 244, 247 – 249, 251 – 253
รหัสพื้นที่: (0)2
รหัส ISO 3166: TW-NWT
เว็บไซต์: foreigner.ntpc.gov.tw  (ในภาษาอังกฤษ)
นครซินเป่ย์ หรือ นครไทเปใหม่ (จีน: 新北市; อังกฤษ: New Taipei City) เป็นนครปกครองโดยตรงแห่งหนึ่งทางภาคเหนือของประเทศไต้หวัน เมืองนี้มีที่ตั้งติดแนวชายฝั่งทางทิศเหนือของเกาะและล้อมรอบแอ่งไทเป นครซินเป่ย์เป็นนครปกครองโดยตรงที่มีเนื้อที่ใหญ่เป็นอันดับสองรองจากนครเกาสฺยง มีอาณาเขตทางทิศตะวันออกเฉียงเหนือติดกับนครจีหลง ทิศตะวันออกเฉียงใต้ติดกับเทศมณฑลอี๋หลาน ทิศตะวันตกเฉียงใต้ติดกับนครเถาหยวน และมีอาณาเขตโอบล้อมนครไทเปโดยสมบูรณ์ ศูนย์กลางการปกครองอยู่ที่เขตปั่นเฉียว ซึ่งเป็นพื้นที่การค้าที่ใหญ่ที่สุดด้วย นครซินเป่ย์เดิมคือ เทศมณฑลไทเป ก่อนที่จะยกฐานะเป็นนครปี 2010
ชื่อ

นครซินเป่ย์ ก่อนที่จะได้รับการยกฐานะขึ้นเป็นนครในปี 2010 มีชื่อเรียกว่า เทศมณฑลไทเป หลังจากที่จำนวนประชากรของเทศมณฑลไทเปแซงหน้านครไทเปแล้ว ก็มีการตัดสินใจว่าเทศมณฑลควรได้รับการยกฐานะเป็นนคร แต่ก็ไม่สามารถใช้ชื่อใหม่เป็น "นครไทเป" ได้ เนื่องจากซ้ำกับนครไทเปเดิม
ชื่อของเขตการปกครองแห่งใหม่นี้ ในตอนแรกสะกดเป็นภาษาอังกฤษว่า Xinbei City ตามการถอดเป็นอักษรโรมันระบบพินอิน แต่ผู้สมัครรับเลือกตั้งนายกเทศมนตรีคนแรกของเทศบาลนครทั้งสองคนคัดค้านชื่อดังกล่าว ผลสุดท้าย จากความคิดเห็นของสาธารณชน นายเอริก จู นายกเทศมนตรีคนแรกจึงได้ร้องขอและได้รับการอนุมัติจากกระทรวงมหาดไทย (MOI) ให้เปลี่ยนชื่อภาษาอังกฤษเป็น New Taipei City และเริ่มใช้เป็นชื่อภาษาอังกฤษอย่างเป็นทางการเมื่อวันที่ 31 ธันวาคม 2010
ประวัติศาสตร์ > ประวัติศาสตร์ช่วงต้น

จากบันทึกทางโบราณคดีชี้ให้เห็นว่า นครซินเป่ย์มีผู้คนอาศัยอยู่ตั้งแต่ยุคหินใหม่ โดยมีการขุดพบวัตถุโบราณในเขตปาหลี่ ซึ่งเป็นซากที่มีมาตั้งแต่ 7000 ถึง 4700 ปีก่อนคริสตกาล พื้นที่บริเวณนครซินเป่ย์เคยเป็นที่อยู่อาศัยของชนพื้นเมืองที่ราบที่เรียกว่าชาวเกอตางาลัน และพบหลักฐานที่แสดงให้เห็นว่าเคยมีชาวอตายัลอาศัยอยู่ในเขตอูไหล จากบันทึกครั้งแรกเกี่ยวกับการอพยพของผู้คนจากจีนแผ่นดินใหญ่พบว่ามีมาตั้งแต่ปี 1620 ทำให้ชนเผ่าท้องถิ่นต้องถูกขับไล่เข้าไปอยู่ในพื้นที่ภูเขา แต่เมื่อเวลาผ่านไปนับปี ชาวพื้นเมืองจำนวนมากก็ได้หลอมรวมเข้ากับประชากรทั่วไป